Държавен вестник, бр. 29, 2019 г., стр. 45

БРОЙ  29	
Д Ъ Р Ж А В Е Н  В Е С Т Н И К 	
СТР.  45  
Раздел II
Съдържание и форма на монети
Чл. 10. (1) Монетите имат лицева страна, 
обратна страна и гурт.
(2) Монетите от различни емисии могат 
да имат обща лицева страна и различна об­
ратна страна.
(3) Монетите имат кръгла форма. 
(4) Монетите с различна номинална стой­
ност се различават по диаметър и тегло.
(5) Възпоменателните монети се различават 
от разменните монети със същата номинална 
стойност по метал/сплав, диаметър и/или 
тегло и дебелина. 
Чл. 11. (1) Всяка монета има най-малко 
следните технически характеристики и рек­
визити:
1. наименование на паричната единица и 
номинална стойност, изписана с цифри;
2. година на емисия;
3. размери: диаметър и тегло;
4. вид на гурта;
5. компоненти – еднокомпонентна, двуком­
понентна или други;
6. цвят (един или повече);
7. вид метал/сплав (един или повече) и 
проба на благородния метал;
8. качество на отсичане (гланц, мат-гланц 
или друго);
9. защитни елементи;
10. тема и изображения.
(2) Техническите характеристики и рек­
визитите по ал. 1, т. 1 и 2 се съдържат на 
лицевата страна на монетата.
(3) Техническите характеристики и рекви­
зитите по ал. 1, т. 1, 3, 4, 6 и 7 на разменните 
монети в обращение са определени в прило­
жение № 2.
(4) Защитни елементи по ал. 1, т. 9 могат да 
се съдържат върху лицевата страна, обратната 
страна, гурта или да са вградени в монетата.
Чл. 12. Гуртът на монета може да бъде 
гладък, рифелован, с редуващи се назъбени 
и гладки сектори, с вдлъбнати или изпъкна­
ли надписи, цифри или други декоративни 
елементи.
Г л а в а  ч е т в ъ р т а
ДИЗАЙН НА БАНКНОТИ И МОНЕТИ
Чл. 13. Дизайн на банкнота или монета 
е съвкупността от изображения, технически 
характеристики и реквизити в една банкнота 
или монета и разположението им върху банк­
нотата или монетата.
Чл. 14. (1) Дизайнът на всяка банкнота, с 
изключение на възпоменателните банкноти, 
съдържа портрет (изображение) на бележит 
българин. 
(2) Дизайнът на възпоменателните банкно­
ти може да се различава от този на другите 
банкноти със същата номинална стойност 
по преобладаващ цвят и/или изображения.
Чл. 15. (1) Дизайнът на възпоменателни­
те монети може да се различава от този на 
разменните монети със същата номинална 
стойност по изображения. 
(2) Върху лицевата страна на възпомена­
телните монети се изписва надпис „Българска 
народна банка“ и се изобразява емблемата на 
Българската народна банка.
ДОПЪЛНИТЕЛНА РАЗПОРЕДБА
§ 1. По смисъла на наредбата:
1. „Банкнота“ е паричен знак законно пла­
тежно средство, който е отпечатан на хартия, 
съдържа определени технически характерис­
тики и реквизити и е издаден от Българската 
народна банка.
2. „Възпоменателна банкнота“ е банкно­
та законно платежно средство, издадена от 
Българската народна банка, която отбелязва 
конкретно събитие или годишнина.
3. „Монета“ е паричен знак законно пла­
тежно средство, който е изработен от метал, 
съдържа определени технически характерис­
тики и реквизити и е издаден от Българската 
народна банка. 
4. „Разменна монета“ е монета, издадена от 
Българската народна банка, която е предназ­
начена за обращение като законно платежно 
средство.
5. „Възпоменателна монета“ е монета закон­
но платежно средство, издадена от Българската 
народна банка, която е отсечена за отбеляз­
ване на конкретно събитие или годишнина и 
обичайно се използва за нумизматични или 
инвестиционни цели.
6. „Емисия банкнота“ са всички банкноти с 
еднаква номинална стойност, еднакви техни­
чески характеристики, реквизити, изображе­
ния и защитни елементи. Отделните емисии 
банкноти се обозначават за разпознаване 
най-малко чрез реквизита „година на емисия“, 
отпечатан върху всяка банкнота.
7. „Емисия монета“ са всички монети с ед­
наква номинална стойност, еднакви техничес­
ки характеристики, реквизити, изображения и 
защитни елементи. Отделните емисии монети 
се обозначават за разпознаване най-малко 
чрез реквизита „година на емисия“, отсечен 
върху всяка монета.
8. „Гурт“ е страничният кант на монета. 
ЗАКЛЮЧИТЕЛНА РАЗПОРЕДБА
§ 2. Тази наредба се издава на основание 
чл. 25, ал. 7 от Закона за Българската на­
родна банка и е приета с Решение № 117 от 
28.03.2019 г. на Управителния съвет на БНБ.
Управител:
Димитър Радев